Toshkentda “Toza havo” tadbiri o‘tkazilmoqda

O‘zbekiston Respublikasi Tabiatni muhofaza qilish Davlat qo‘mitasi, Ichki ishlar va Sog‘liqni saqlash vazirliklarining qo‘shma buyrug‘i talablarini bajarilishi yuzasidan Toshkent shahrida 10 sentabrdan 10 oktabrgacha “Toza havo” tadbirining 2-bosqichi o‘tkazilmoqda (1-bosqichi 10 apreldan 10 maygacha o‘tkazildi). 
Tadbir davomida YPX maskanlarida va diagnostik stansiyalarida transport vositalarni dvigatelidan ishlab chiqarilayotgan zaharli moddalar miqdori maxsus gazoanalizatorlar yordamida tekshirilmoqda. 
Chiqarilayotgan zaharli moddalar miqdori me'yordan ortiq bo‘lgan transport vositalarning haydovchilarga nisbatan Yo‘l harakati xavfsizligi xizmati va Tabiatni muhofaza qilish Davlat qo‘mitasi xodimlari tomonidan tegishli choralar ko‘rilmoqda.